Ryen

Ryen er et strøk i Oslo. Strøket ligger dels i bydel Østensjø og dels i bydel Nordstrand.

 Navnet 
miniatyr|Utsikt fra Ryen varde mot øst over Manglerud, 1961. I bakgrunnen Oppsal og Østmarka. 

Strøket er oppkalt etter gamle Ryen gård, som ble revet i 1983, og lå omtrent der Ryenhjemmet i dag ligger. Navnet Ryen er trolig avledet av Rugvin (engen der en dyrket rug).

 Historie 
Tidligere var Ryen en del av Oslohverfi (= Oslogrenda, middelaldernavnet på distriktet ved Østensjøvannet), og Ryen gård kan være ryddet allerede omkring år 500.Sitert fra: http://www.ostensjovannet.no/historie/kulturlandskap/ 

En oldtidsvei gikk opp de bratte bakkene til Ryen gård. Det ble fremkommelig med slede etter at det på 1700-tallet ble sprengt bort noe fjell i dalsøkket ved Ryenberget. Speidere ble sendt opp i Ryenberget i 1200, da bøndene på Østlandet reiste seg mot kong Sverre. Det høyeste punktet kalte løytnant Vibe "Ryen Borg" på kartet sitt i 1838, og tidligere stod det en varde i nærheten, slik at fjellet antagelig var et viktig militært punkt for Oslo.Reidar Fønnebø: Oldtidsveger (s. 81 og 86), forlaget Orion, ISBN 82-458-0645-5 Toppen heter ennå i dag Ryen varde.

Et av Oslos veiknutepunkter er Ryenkrysset. Like i nærheten ligger t-banestasjonen Ryen stasjon. T-banen har sine østlige vognhaller på Ryen.

 Se også 
 Ryenlokket
 Ryenberget skole

 Referanser 

 Eksterne lenker 


Kategori:Strøk i Oslo
Kategori:Bydel Nordstrand